ગુજરાતના રાજકારણમાં 2016માં કેટલાક નવા ચહેરા આવ્યા. આ પહેલા તે તેમના સ્થાનિક ક્ષેત્રમાં જાણીતા હતા પણ ગુજરાતના રાજકીય રાજકારણમાં તેમની મહત્વપૂર્ણ ભૂમિકા સાબિત થવામાં 2016ની અનેક ઘટનાઓએ મહત્વનો ભાગ ભજવ્યો છે. ત્યારે આ વર્ષ 2016ના લેખા જોખા પર એક નજર કરીએ તો 2016નું વર્ષ ગુજરાતના રાજકારણ માટે ખૂબ જ ઊથલ પાથલથી ભરેલું રહ્યું, આનંદીબેનના રાજીનામાથી લઇને અમિત શાહની જાહેર સભામાં ખુરશી ઉછળવી અને મોદીની વારંવાર ગુજરાત મુલાકાતો, એક જ વાત તરફ જ ઇશારો કરે છે કે આવનારું વર્ષ ગુજરાતના રાજકારણ જોરદાર રસાકસીથી ભરેલુ રહેશે.